దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
‘RRR’ అప్‌డేట్.. ఎన్టీఆర్, చరణ్ పాత్రలు ఇవేనట!
సినిమా ప్రారంభానికి ముందే ‘RRR’పై బోలెడన్ని రూమర్లు వచ్చాయి. ఈ సినిమాలో ఎన్టీఆర్, చరణ్ అన్నదమ్ములుగా కనిపిస్తారని.. ఇద్దరూ బాక్సర్లని వార్తలు వచ్చాయి.
Samayam Telugu | Updated:
Nov 26, 2018, 05:05PM IST
దర్శకధీరుడు ఎస్.ఎస్.రాజమౌళి ‘RRR’ సినిమాను ప్రకటించినప్పటి నుంచీ తెలుగునాట దీనిపైనే చర్చ. తెలుగులో మంచి ఫ్యాన్ ఫాలోయింగ్ ఉన్న ఇద్దరు స్టార్ హీరోలు ఎన్టీఆర్ , రామ్ చరణ్ కలిసి నటిస్తుండటంతో ఈ సినిమాపై ఆసక్తి పెరిగిపోయింది. అయితే రాజమౌళి సినిమాను ప్రకటించి షూటింగ్‌ ప్రారంభించేశారు కానీ.. అసలు సినిమా కాన్సెప్ట్ ఏంటి? ఎన్టీఆర్, రామ్ చరణ్ పాత్రలు ఎలా ఉండబోతున్నాయి? వంటి విషయాలపై ఒక్క లీకు కూడా ఇవ్వలేదు. అందుకే ఇప్పుడు ఈ సినిమాపై బోలెడన్ని ఆసక్తికర విషయాలు బయటికి వస్తున్నాయి.
సినిమా ప్రారంభానికి ముందే ‘RRR’పై బోలెడన్ని రూమర్లు వచ్చాయి. ఈ సినిమాలో ఎన్టీఆర్, చరణ్ అన్నదమ్ములుగా కనిపిస్తారని.. ఇద్దరూ బాక్సర్లని వార్తలు వచ్చాయి. ఆ తరవాత చరణ్ పాజిటివ్ రోల్, ఎన్టీఆర్ నెగిటివ్ రోల్ పోషిస్తు్న్నారని అన్నారు. ఇప్పుడు ఈ సినిమా కథకు సంబంధించి మరో అంశంపై తెరపైకి వచ్చింది. ఈ సినిమా దొంగా పోలీస్ నేపథ్యంలో ఉండనుందని అంటున్నారు. బందిపోటు దొంగగా ఎన్టీఆర్ నటిస్తుంటే, పవర్‌ఫుల్ పోలీస్ ఆఫీసర్ పాత్రలో చరణ్ కనిపిస్తారని టాలీవుడ్ వర్గాల సమాచారం. అంతేకాకుండా విజయేంద్ర ప్రసాద్ 1920 నాటి కథాంశాన్ని తీసుకున్నారని టాక్.